Държавен вестник, бр. 27, 2011 г., стр. 13

БРОЙ  27	
Д Ъ Р Ж А В Е Н  В Е С Т Н И К 	
СТР.  13  
Член 1
Страните ще подпомагат развитието на 
двустранните икономически връзки въз осно-
ва на това споразумение в съответствие със 
съответните действащи закони и разпоредби в 
двете държави в подкрепа на икономическото, 
промишленото, техническото и технологичното 
сътрудничество, както и потока на взаимни 
инвестиции.
Член 2
Страните се задължават да развиват ико-
номическото сътрудничество в области, свър-
зани с промишлеността, селското стопанство, 
горското стопанство, енергетиката, строител-
ството, научноизследователската и развой-
ната дейност, информационните технологии, 
транспорта, опазването на околната среда, 
туризма, образованието, здравеопазването и 
др., в съответствие с особеностите на всеки 
конкретен случай, уточнени при взаимно 
съгласие.
В този смисъл ще развиват сътрудничество-
то между физическите лица и предприятията, 
публичните и частните институции на двете 
държави с цел повишаване нивото на иконо-
мическите връзки, като специално ще акцен-
тират върху развитието на малките и средните 
предприятия (МСП).
Член 3
В рамките на споразумението могат да се 
разглеждат следните дейности:
1. Укрепване на икономическото сътрудни-
чество между правителствените институции, 
професионалните организации, общности, кама-
ри и асоциации на предприемачите, местни и 
регионални организации, включително обмен на 
икономическа информация от взаимен интерес, 
както и взаимни посещения на представители на 
институциите и предприятията на двете страни.
2. Обмен на корпоративна информация, 
участие в международни панаири и изложения, 
предоставяне на помощ при организация на 
събития, семинари, конференции, симпозиуми 
и др. на представители на предприятията, като 
се търси възможност за сътрудничество на 
нови пазари.
3. По-голямо участие на малките и средните 
предприятия в развитие на взаимните иконо-
мически отношения, отчитайки спецификите 
на въпросните предприятия.
4. Сътрудничество в области от взаимен 
интерес, свързани с маркетинг, консултантски 
и експертни услуги, изработването на проучва-
ния и осъществяване на съвместни проекти за 
развитие на промишлеността, производството 
и преработката на суровини и енергоносители, 
транспорт, телекомуникации и други сектори 
от общ интерес.
5. Развитие на сътрудничеството между 
финансови и банкови институции.
6. Развитие на промишлеността, технологиите 
и технологичното сътрудничество и такова в 
областта на сертификацията, лицензирането и 
метрологията, включително обмен на информа-
ция по тези теми; подкрепа при изготвянето на 
проучвания на инвестиционни проекти и такива 
за развитието на двустранните инвестиции, както 
и за откриване на представителства и филиали 
на предприятия от двете страни.
Член 4
От влизането в сила на това споразумение 
страните ще създадат Българо-аржентинска 
комисия за двустранно икономическо сътруд-
ничество, която ще изработи собствени про-
цедурни правила.
Комисията освен това ще изпълнява и след-
ните функции:
а) да служи като консултативен орган на 
страните в областта на икономическото, про-
мишленото и инвестиционното сътрудничество;
б) обмен на информация за икономическото 
развитие и прилаганите програми във всяка една 
от държавите; подпомагане идентифицирането 
на възможности за укрепване на двустранното 
икономическо, промишлено и инвестиционно 
сътрудничество;
в) да обръща специално внимание за развитие 
на сътрудничеството между малките и средните 
предприятия на двете държави.
Член 5
Комисията ще се съпредседателства от 
представители на министерството, отговорно 
за външноикономическите връзки във всяка 
една от страните, с ранг държавен секретар 
или заместник-министър според случая, или 
от представители, упълномощени от тях да ги 
представляват.
Комисията може да поиска сътрудничество 
от служители на различни органи и институции 
от обществения сектор на двете държави и може 
да включи в своите дейности представители на 
частния сектор, които биха се заинтересували 
от развитието на взаимното сътрудничество.
Комисията ще се събира, когато двете стра-
ни сметнат за необходимо, последователно в 
Република България и Република Аржентина.
Член 6
Разпоредбите на това споразумение ще се 
прилагат по начин, който не противоречи на 
задълженията, произтичащи от членството в 
МЕРКОСУР на Република Аржентина и на Ре-
публика България в качеството на член на ЕС.
Споразумението няма да се прилага, нито 
тълкува така, че да нарушава или влияе на за-
дълженията, произтичащи от следните правни 
инструменти:
– Рамково споразумение за търговско и 
икономическо сътрудничество между Републи-
ка Аржентина и Европейската икономическа 
общност (Люксембург, 1990 г.)